I 1900 var han klar for innvielse i adeptus minor graden, 5=6. Dette nektet imidlertid den offisielle leder av London-tempelet Isis-Urania #3 å imøtekomme. Westcott hadde for lengst overlevert dette vervet til skuespillerinnen Florence Farr (forfatteren George Bernard Shaws elskerinne). Også poeten William Butler Yeats var en del av tempelets daværende ledelse, og hadde innflytelse på avgjørelsen om å nekte Aleister Crowley videre avansement. Farr, Yeats og de andre som bedømte ham, fant ikke frater Perdurabo menneskelig egnet til å inneha graden 5=6.